Diari Oficial de la Generalitat Valenciana


Sumari del DOGV 1109, del 18-07-1989 (1989/814552)

ORDRE de 8 de juny de 1989, de la Conselleria de Cultura, Educació i Ciència, per la qual es regulen les funcions i òrgans de govern del Centre Residencial del Complex Educatiu de Cheste.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/08/(3)/dof/vci/html**

### Dades del document

Número de DOGV
:   1109

Data del DOGV
:   18-07-1989

Secció del DOGV
:   DISPOSICIONS GENERALS

Número del document
:   1989/814552


Data del document
:   08-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 8 de juny de 1989, de la Conselleria de Cultura, Educació i Ciència, per la qual es regulen les funcions i òrgans de govern del Centre Residencial del Complex Educatiu de Cheste.  
Establerta en l'article 27.7 de la Constitució Espanyola i en desplegament d'aquest, en la Llei Orgànica 8/1985, de 3 de juliol, reguladora del Dret a l?Educació, una concepció participativa de l'activitat escolar que ha conduït a la creació de consells escolars en tots els centres amb fons públics, s'ha considerat convenient instrumentar una via de participació en els sectors de la vida del Centre Residencial del Complex Educatiu de Cheste.  
El Decret 12/1986, de 10 de febrer, pel qual es regulen els òrgans de govern dels centres públics d'ensenyaments no universitaris, estableix en la Disposició Addicional Primera, una regulació especial per als centres de característiques singulars.  
D'altra banda, l'article 10 del Decret 54/88 de 25 d'abril (DOGV de 2 de maig de 1988) determina l?existència del Centre Residencial del Complex Educatiu de Cheste, i tenint en compte que ja s'ha produït la integració dels funcionaris d'Ensenyaments Integrats, segons que estableix la Llei 23/88 de 28 de juliol, de modificació de la Llei de Mesures per a la reforma de la Funció Pública i el Reial Decret 3032/83 de 9 de novembre (BOE de 8 de desembre de 1983), es fa necessària la regulació dels òrgans i funcions de govern d'aquest Centre Residencial.  
En virtut d'això, per a desplegar l?esmentat Decret 54/88, de 25 d'abril, en la Disposició Final Primera, i fent ús de les facultats que legalment m'han estat conferides,  
ORDENE:  
1. Disposicions generals  
Article primer  
El Centre Residencial del Complex Educatiu de Cheste, es configura com un centre docent de caràcter formatiu i convivencial, adreçat a l?orientació i el seguiment educatiu dels alumnes i a la planificació i el disseny de les activitats residencials i formatives de caràcter extraescolar.  
El Centre Residencial estarà format per col·legis o unitats col·legials i el Gabinet Psicopedagògic.  
Article segon  
El Centre Residencial tindrà els òrgans de govern següents:  
a) Unipersonals: el director, el vice-director, el secretari, els coordinadors de residència i el cap del Gabinet Psicopedagògic.  
b) Col·legiats: Consell de Residència i Junta Docent.  
Article tercer  
La participació dels residents, pares o tutors d?aquests, docents dedicats a les activitats residencials, psicopedagògiques, educatives, culturals i d'oci, personal de serveis i representants dels ajuntaments, s'efectuarà a través del Consell de Residència.  
Article quart  
Els òrgans de govern vetllaran perquè les activitats es despleguen d'acord amb els principis constitucionals i d'altres normes vigents.  
Article cinqué  
L?Administració i gestió econòmica del centre dependrà de la gerència del Complex Educatiu de Cheste.  
II. Els òrgans unipersonals de govern  
Article sisé  
a) El director del Centre Residencial l?elegirà el Consell de Residència i el nomenarà el director territorial de Cultura i Educació de València.  
b) Seran candidats al càrrec de director els funcionaris docents adscrits al Centre Residencial que presten, almenys, un any de servei en el moment de la selecció d'aquests.  
c) La duració del càrrec serà de tres anys comptats a partir de la data de nomenament. Cessarà en les funcions en acabar el nomenament i li serà d'aplicació, per a d'altres supòsits de cessament i nomenament, allò que preveu la legislació vigent sobre directors escolars.  
d) Seran competències del director:  
d.1. Ostentar oficialment la representació del centre.  
d.2. Dirigir i coordinar totes les activitats del Centre Residencial en col·laboració amb la gerència del Complex Educatiu.  
d.3. Exercir la direcció de tot el personal adscrit.  
d.4. Confeccionar horaris de funcionament residencial.  
d.5. Convocar i presidir els actes propis del Consell de Residència.  
d.6. Elaborar, amb els òrgans unipersonals de govern, la proposta del pla anual d'activitats del centre.  
d.7. Confeccionar una memòria anual que es trametrà al director territorial de Cultura i Educació de València. En aquesta memòria se recollirà les activitats i la situació anual del Centre Residencial.  
Article seté  
a) El vice-director el nomenarà el director territorial de Cultura i Educació de València d'entre els funcionaris adscrits al Centre Residencial, a proposta del director d'aquest i prèvia elecció pel Consell Residencial.  
b) Seran competències del vice-director:  
b.1. Coordinar la informació als pares i dur a terme el seguiment de les convocatòries i reunions fixades per la direcció del centre.  
b.2. Fer el seguiment, per delegació del director, de la participació dels coordinadors de Col·legi en les labors residencials.  
b.3. Coordinar i dirigir el Departament de Mitjans Audiovisuals del Complex Educatiu.  
b.4. Qualsevol altra que li encomanarà el director en l?àmbit de la seua competència.  
Article vuité  
a) El secretari el nomenarà el director territorial de Cultura i Educació de València d'entre els funcionaris adscrits al Centre Residencial, a proposta del director d'aquest i prèvia elecció pel Consell Residencial.  
b) Seran competències del secretari:  
b.1. Actuar com a talen els òrgans col·legiats del centre.  
b.2. Alçar i custodiar les actes de sessions d'aquests i donar-ne fe dels acords amb el vist-i-plau del director.  
b.3. Elaborar la memòria anual del centre, així com la tramitació d'estadístiques i estudi sobre l'alumnat resident.  
b.4. Formalitzar i omplir l'inventari del Centre Residencial i mantenir-lo actualitzat.  
b.5. Coordinar el funcionament de la biblioteca general d'acord amb les directrius de la Comissió de Coordinació del Complex.  
b.6. Qualsevol altra funció que li encomane el director dins del seu àmbit de competències.  
Article nové  
a) Els coordinadors de residència els nomenarà el director territorial de Cultura i Educació de València d'entre els funcionaris adscrits a cada col·legi residencial a proposta del director del centre i prèvia elecció del Consell Residencial.  
b) Al capdavant de cada col·legi residencial hi haurà un coordinador de residència.  
c) Seran competències del coordinador de residència:  
c.1. Atendre, organitzar i dirigir les activitats de cada col·legi residencial per al qual ha estat nomenat, en coordinació amb el vice-director del centre.  
c.2. Coordinar la informació als pares en col·laboració amb l?equip directiu del Centre Residencial.  
c.3. Qualsevol altra que li encomane l?equip directiu del Centre Residencial.  
Article deu  
a) Al capdavant del Gabinet Psicopedagògic figurarà el cap del gabinet que el nomenarà el director territorial de Cultura i Educació de València d'entre els funcionaris adscrits a aquest, a proposta del director del centre i prèvia elecció del Consell Residencial.  
b) Serà competència del cap del Gabinet Psicopedagògic:  
b.1. Atendre, planificar i dirigir les activitats del gabinet.  
b.2. Coordinar la informació als pares en col·laboració amb l?equip directiu del Centre Residencial.  
b.3. Qualsevol altra que li encomane l?equip directiu del Centre Residencial.  
III. Els òrgans col·legiats  
Article onze  
a) El Consell de Residència és l?òrgan propi de participació dels diferents sectors que integren la comunitat residencial.  
b) El Consell de Residència estarà integrat per:  
b.1. El director, que serà el president.  
b.2. El vice-director.  
b.3. Un regidor, o representant de l'ajuntament de Cheste.  
b.4. Un representant del personal d?Administració i Serveis.  
b.5. Set representants elegits entre els funcionaris docents d'aquest.  
b.6. Quatre representants dels pares d'alumnes.  
b.7. Quatre representants dels alumnes.  
b.8. El secretari del centre, que farà de secretari del Consell, amb veu i sense vot.  
c) El Consell de Residència tindrà les atribucions següents:  
c.1. Elegir el director del Centre Residencial i designar l?equip directiu que hi propose.  
c.2. Proposar la revocació del nomenament del director previ acord dels membres, adoptat per majoria de dos terços.  
c.3. Resoldre els conflictes i imposar les sancions en matèria de disciplina d'alumnes, d'acord amb el Reglament de Règim Interior.  
c.4. Aprovar i avaluar la programació general del centre que, amb caràcter anual, elabore l?equip directiu.  
c.5. Establir els criteris sobre la participació del centre en activitats culturals, deportives i recreatives, així com aquelles accions assistencials, en especial amb els altres centres del Complex Educatiu de Cheste.  
c.6. Aprovar el Reglament de Règim Interior. prèvia elaboració per tots els sectors representants d'aquest.  
c.7. Proposar la renovació de les instal·lacions i l?equip escolar del centre, i vigilar-ne la conservació.  
c.8. Informar la memòria del centre.  
c.9. Supervisar l'activitat general de caràcter residencial.  
d) El Consell de Residència es reunirà una vegada al trimestre i sempre que el convoque el president o ho sol·licite, almenys, un terç dels membres. En qualsevol cas, serà preceptiva una reunió al principi de curs i una altra al final.  
Article dotze  
a) La Junta Docent és l?òrgan propi de participació del personal docent. Està integrada per la totalitat d'aquest personal i presidida pel director.  
b) Són competències de la Junta Docent:  
b.1. Programar les activitats pròpies del Centre Residencial.  
b.2. Elegir els representants d'aquesta en el Consell de Residència.  
b.3. Coordinar les funcions d'orientació i tutoria dels alumnes.  
b.4. Aprovar, en primera instància, la distribució d'horaris, a proposta del vice-director.  
b.5. Promoure iniciatives en l?àmbit de l?experimentació o investigació pedagògica.  
b.6. Elevar propostes a l?equip directiu per a l?elaboració de la programació general del centre, així com informar aquesta programació abans que es presente al Consell Escolar.  
b.7. Elevar propostes a l?equip directiu per al desplegament d'activitats docents i complementàries.  
b.8. Qualsevol altra que fixe el Reglament Orgànic d'aquesta.  
c) La Junta Docent es reunirà una vegada al trimestre i sempre que la convoque el director o ho sol·licite, almenys, un terç dels membres. En qualsevol cas serà preceptiva una sessió de la Junta al principi del curs i una altra al final.  
d) L?assistència a la Junta Docent serà obligatòria per a tots els membres que la integren.  
DISPOSICIO TRANSITORIA  
Mentre es desplegarà el procés electoral que produirà l?elecció dels càrrecs directius, el director territorial de Cultura i Educació de València nomenarà, amb caràcter accidental, el director del Centre Residencial, així com la resta dels òrgans unipersonals.  
DISPOSICIO DEROGATORIA  
Queden sense efecte les disposicions del mateix o inferior rang que s'oposen a allò que estableix aquesta Ordre.  
DISPOSICIONS FINALS  
Primera  
La Conselleria de Cultura, Educació i Ciència fixarà l'adscripció del personal docent al Centre Residencial.  
Les funcions d'aquest personal seran aquelles que inclou el Reial Decret 3032/1983 del 9 de novembre (B.O.E. de 8 de desembre de 1983) i totes aquelles que li seran encomanades.  
Segona  
Els mecanismes i el calendari d'eleccions dels representants al Consell Residencial seran els mateixos que per a la resta dels Centres del Complex Educatiu de Cheste.  
Tercera  
Es faculta la Direcció General de Centres i Promoció Educativa per a dictar totes les disposicions que calguen per al desplegament de la present Ordre.  
Quarta  
Per a allò que no preveu la presente disposició, serà d'aplicació supletòria allò que disposa el Decret 12/1986 de 10 de febrer del Consell de la Generalitat Valenciana, pel qual s'aprova el Reglament dels òrgans de Govern dels centres públics d'Educació General Bàsica, Batxillerat i Formació Professional de la Comunitat Valenciana.  
València, 8 de juny de 1989.  
El Conseller de Cultura, Educació i Ciència,   
CIPRIA CISCAR I CASABAN


Còpia Permalink ELI